ᱯᱟᱨᱵᱚᱛᱤᱯᱩᱨᱚᱢ, ᱟᱱᱫᱷᱨᱚ ᱯᱨᱚᱫᱮᱥ

ᱯᱟᱨᱵᱚᱛᱤᱯᱩᱨᱚᱢ ᱫᱚ ᱢᱤᱫ ᱱᱚᱜᱚᱨ ᱯᱟᱞᱤᱠᱟ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱯᱟᱨᱵᱚᱛᱤᱯᱩᱨᱚᱢ ᱢᱟᱱᱭᱟᱢ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱵᱤᱡᱚᱭᱱᱟᱜᱟᱨᱟᱢ ᱦᱚᱱᱚᱛ ᱨᱮ ᱢᱤᱫ ᱨᱟᱡᱽᱥᱣᱟ ᱰᱤᱵᱤᱡᱚᱱ ᱦᱚᱸ ᱠᱟᱱᱟ ᱾ ᱱᱚᱣᱟ ᱨᱟᱡᱽᱥᱣᱟ ᱰᱤᱵᱤᱡᱚᱱ ᱫᱚ ᱥᱨᱤᱠᱟᱠᱩᱞᱟᱢ ᱦᱚᱱᱚᱛ ᱟᱨ ᱳᱰᱤᱥᱟ ᱨᱮᱱᱟᱜ ᱵᱷᱤᱱᱟᱹ ᱵᱷᱤᱱᱟᱹ ᱦᱚᱱᱚᱛ ᱥᱟᱶ ᱢᱤᱫ ᱥᱤᱢᱟᱹ ᱦᱟᱹᱴᱤᱧᱟ ᱾

ᱚᱛᱱᱚᱜ
ᱯᱟᱨᱵᱚᱛᱤᱯᱩᱨᱚᱢ ᱑᱘°᱔᱖'ᱠᱚᱧᱮ ᱘᱓°᱒᱕'ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱑᱒᱐ ᱢᱤᱴᱚᱨ (᱓᱙᱓.᱗ ᱯᱷᱤᱴ) ᱢᱮᱱᱟᱜᱼᱟ ᱾

ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱟᱨᱵᱚᱛᱤᱯᱩᱨᱚᱢ ᱨᱤᱱ ᱦᱚᱲ ᱮᱞ ᱫᱚ ᱕᱓,᱘᱔᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱩᱴ ᱦᱚᱲ ᱮᱞ ᱫᱚ ᱒᱖,᱘᱑᱑ ᱠᱚᱲᱟ ᱟᱨ ᱒᱗,᱐᱓᱓ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱑᱐᱐᱘ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ ᱾ ᱕,᱐᱔᱘ ᱜᱤᱫᱽᱨᱟᱹ ᱫᱚ ᱐-᱖ ᱵᱚᱪᱷᱚᱨ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ, ᱚᱸᱰᱮ ᱠᱷᱚᱱ ᱒,᱖᱐᱗ ᱠᱚᱲᱟ ᱢᱮᱱᱟᱜ ᱠᱚᱣᱟ ᱟᱨ ᱒,᱔᱔᱑ ᱠᱩᱲᱤ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱙᱓᱖ ᱜᱚᱴᱟ ᱑᱐᱐᱐ ᱡᱟᱱᱟᱝ ᱢᱮᱱᱟᱜᱼᱟ ᱾ ᱥᱮᱪᱮᱫ ᱫᱚᱨ ᱫᱚ ᱗᱙.᱑᱔% ᱢᱮᱱᱟᱜᱼᱟ, ᱚᱸᱰᱮ ᱠᱷᱚᱱ ᱓᱘ᱢ᱖᱑᱘ ᱥᱮᱪᱮᱫ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱫᱚ ᱖᱗.᱔᱑% ᱠᱷᱚᱱ ᱰᱮᱦᱮᱨ ᱜᱮᱭᱟ ᱾

ᱥᱟᱜᱟᱲᱚᱢ
ᱨᱮᱞ ᱦᱮᱡ ᱥᱮᱱ
ᱯᱟᱨᱵᱚᱛᱤᱯᱩᱨᱚᱢ ᱫᱚ ᱡᱷᱟᱨᱥᱩᱜᱩᱰᱟᱼᱵᱤᱡᱚᱭᱱᱚᱜᱚᱨᱚᱢ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱑ ᱠᱤᱞᱚᱢᱤᱴᱚᱨ (᱐.᱖᱒ ᱢᱤᱞ) ᱵᱷᱤᱛᱤᱨ ᱵᱟᱨᱭᱟ ᱨᱮᱞᱣᱮ ᱥᱴᱮᱥᱚᱱ ᱫᱚ ᱯᱟᱨᱵᱚᱛᱤᱯᱩᱨᱚᱢ ᱟᱨ ᱯᱟᱨᱵᱚᱛᱤᱯᱩᱨᱚᱢ ᱱᱚᱜᱚᱨ ᱠᱟᱱᱟ ᱾

ᱥᱴᱮᱥᱚᱱ ᱠᱳᱰ
ᱯᱟᱨᱵᱚᱛᱤᱯᱩᱨᱚᱢ ᱨᱮᱞᱣᱮ ᱥᱴᱮᱥᱚᱱ - (PVP) 
ᱯᱟᱨᱵᱚᱛᱤᱯᱩᱨᱚᱢ ᱱᱚᱜᱚᱨ ᱨᱮᱞᱣᱮ ᱥᱴᱮᱥᱚᱱ - (PVPT)


ᱥᱚᱲᱚᱠ ᱦᱮᱡ ᱥᱮᱱ
ᱯᱟᱨᱵᱚᱛᱤᱯᱩᱨᱚᱢ ᱠᱷᱚᱱ ᱟᱱᱫᱷᱨᱚ ᱯᱨᱚᱫᱮᱥ ᱟᱨ ᱳᱰᱤᱥᱟ ᱨᱮᱱᱟᱜ ᱢᱩᱬ ᱥᱚᱦᱚᱨ ᱠᱚ ᱛᱟᱞᱟ ᱛᱮ ᱥᱚᱲᱚᱠ ᱡᱚᱯᱚᱲᱟᱣ ᱟᱠᱟᱱᱟ ᱾ APSRTC ᱫᱚ ᱵᱤᱡᱚᱭᱣᱟᱰᱟ ᱟᱨ ᱮᱴᱟᱜ ᱢᱩᱬ ᱥᱚᱦᱚᱨ ᱠᱚᱫᱚ ᱵᱤᱥᱟᱠᱷᱟᱯᱟᱴᱱᱟᱢ, ᱵᱤᱡᱚᱭᱱᱚᱜᱚᱨᱚᱢ, ᱨᱟᱡᱽᱢᱩᱸᱫᱽᱨᱤ, ᱥᱨᱤᱠᱟᱠᱩᱞᱟᱢ, ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱠᱟᱠᱤᱱᱟᱰᱟ ᱟᱨ ᱳᱰᱤᱥᱟ ᱨᱮ ᱨᱟᱭᱜᱚᱰᱟ ᱞᱟᱹᱜᱤᱫ ᱫᱤᱱᱟᱹᱢ ᱦᱤᱞᱚᱜ ᱵᱟᱥ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾

ᱦᱚᱭ ᱦᱮᱡ ᱥᱮᱱ
ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱫᱚ ᱵᱤᱥᱟᱠᱷᱟᱯᱟᱴᱱᱟᱢ ᱨᱮ ᱢᱮᱱᱟᱜᱼᱟ ᱱᱚᱣᱟ ᱫᱚ ᱯᱟᱨᱵᱚᱛᱤᱯᱩᱨᱚᱢ ᱠᱷᱚᱱ ᱑᱕᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱯᱟᱨᱵᱚᱛᱤᱯᱩᱨᱚᱢ ᱢᱟᱱᱭᱟᱢ ᱦᱚᱱᱚᱛ ᱨᱮ ᱱᱚᱜᱚᱨ ᱠᱚ